laion/Wikipedia-Exotic huggingface dataset:
গুল মোহাম্মদ খাঁ

ওস্তাদ গুল মোহাম্মদ খাঁ (১৮৭৬ - ১৯৭৯) উনিশ শতাব্দীর একজন প্রখ্যাত উচ্চাঙ্গ সঙ্গীত শিল্পী। তিনি ছিলেন দ্বারভাঙার প্রখ্যাত উচ্চাঙ্গ কণ্ঠসঙ্গীতশিল্পী। সঙ্গীতে অসামান্য অবদান রাখার জন্য তিনি ১৯৭৭ সালে বাংলাদেশ সরকার কর্তৃক প্রদত্ত দ্বিতীয় সর্বোচ্চ বেসামরিক পদক একুশে পদকে ভূষিত হন। গুল মোহাম্মদের জন্ম ১৮৭৬ খ্রিষ্টাব্দে ভারতের বিহারের তিরহুত শহরে। পিতা ওস্তাদ আহমদ খাঁ। তার কৈশোর কেটেছে ভারতের পাটনা শহরে। ২০ বছর বয়সে তিনি মথুরা-বৃন্দাবনের মুরসান গ্রামের চান্দ খাঁর কন্যা সাকুরান বিবির সাথে পরিণয়সূত্রে আবদ্ধ হন। অতঃপর ৩৫ বছর বয়সে সপরিবারে ঢাকা চলে আসেন এবং স্থায়ীভাবে বসবাস শুরু করেন। পিতার কাছেই তার সঙ্গীতে হাতেখড়ি। শুরুতে দীর্ঘ আট বছর ধ্রুপদ ও খেয়াল অনুশীলন করেন। পিতার মৃত্যুর পর পিতৃব্য ওস্তাদ হায়দার বকসের কাছে সঙ্গীতের তালিম গ্রহণ করেছিলেন। পিতা ও পিতৃব্যের সহায়তার বদৌলতে তিনি ডাগর ঘরানা বা ডাগরবাণীতে ধ্রুপদ ও খেয়ালে অসাধারণ দক্ষতা অর্জন করেন। উপমহাদেশের বিভিন্ন সঙ্গীত জলসায় অংশ নিয়ে ভূয়সী প্রশংসা অর্জন করেছেন। ঢাকায় উচ্চাঙ্গ সঙ্গীত বিস্তারে ও বিকাশে তিনি পথিকৃতের ভূমিকা পালন করেন। তিনি উচ্চাঙ্গসঙ্গীতের একটি শিক্ষাকেন্দ্র ও আসর চালু করেন। ওস্তাদ মুনশী রইসউদ্দীন, দীপালি নাগ, রানী সোম, লায়লা আর্জুমান্দ বানু, ফেরদৌসী রহমান, রওশন আরা, উৎপলা সেন প্রমুখ খ্যাতনামা কণ্ঠশিল্পী তার কাছে খেয়াল শিখেছেন। ১৯৩১ খ্রিষ্টাব্দে বাংলাদেশ বেতারের ঢাকা কেন্দ্রের উদ্বোধনী অনুষ্ঠানে তিনি পুরিয়া রাগে খেয়াল পরিবেশন করেছিলেন। তিনি আমৃত্যু ঢাকা বেতারের নিয়মিত শিল্পী ছিলেন। সঙ্গীত শিক্ষকরূপে ছিলেন এই বেতারের সাথে দীর্ঘকাল যুক্ত। পুরিয়া মালকোশ, পুরিয়া বানেশ্রী, মুলতানী­ এগুলোই ছিল তার প্রিয় রাগ। ওস্তাদ গুল মোহাম্মদ খাঁ ১৯৫৫ খ্রিষ্টাব্দে বুলবুল ললিতকলা একাডেমী পুরস্কার লাভ করেন। ১৯৭৭ খ্রিষ্টাব্দে বাংলাদেশ শিল্পকলা একাডেমী তাকে স্বীকৃতি সংবর্ধনা দেয় তাকে। সঙ্গীতে অবদান রাখায় বাংলাদেশ সরকারের একুশে পদকে ভূষিত হন। ১৯৭৯ খ্রিষ্টাব্দের ২৯ সেপ্টেম্বর তিনি ঢাকা শহরে পরলোকগমন করেন। বুলবুল একাডেমি পুরস্কার (১৯৬৫) প্রাইড অফ পারফরম্যান্স (১৯৭১) একুশে পদক (১৯৭৭) মোবারক হোসেন খান (২০১২)। "খাঁ, ওস্তাদ গুল মোহাম্মদ"। ইসলাম, সিরাজুল; মিয়া, সাজাহান; খানম, মাহফুজা; আহমেদ, সাব্বীর। বাংলাপিডিয়া: বাংলাদেশের জাতীয় বিশ্বকোষ (২য় সংস্করণ)। ঢাকা, বাংলাদেশ: বাংলাপিডিয়া ট্রাস্ট, বাংলাদেশ এশিয়াটিক সোসাইটি। আইএসবিএন 9843205901। ওএল 30677644M। ওসিএলসি 883871743।
আজিমপুর গোরস্থান

আজিমপুর গোরস্থান বাংলাদেশের ঢাকা শহরে আজিমপুরে অবস্থিত একটি মুসলমান সমাধিস্থল। একে আজিমপুর কবরস্থান হিসেবেও প্রায়শ উল্লেখ করা হয়। সপ্তদশ শতাব্দীতে ঢাকা শহরের পত্তনের সমসময়ে এই গোরস্থানের সূচনা হয়েছিল বলে অনুমান করা হয়। ২৭ একর জমির ওপর গড়ে উঠেছে আজিমপুর গোরস্থান। এই গোরস্থানের দুটি অংশ রয়েছে যথা নতুন গোরস্থান ও আরেকটি পুরাতন গোরস্থান। পুরাতন গোরস্থানটি নতুন গোরস্থানের তুলনায় বেশ ছোট। আজিমপুর গোরস্থান লাশ দাফন করা ছাড়াও লাশ ধোয়ানো এবং জানাজা পড়ার ব্যবস্থা আছে। এখানে কতটি লাশ দাফন করা হয়েছে তার কোনো হিসাব নেই। ২০১১ খ্রিষ্টাব্দে এই গণনায় দেখা যায় যে যায়, এখানে প্রতিদিন গড়ে ৩০-৩৫টি লাশ দাফন করা হয়। সপ্তাহে প্রায় ২০০-২৫০টি লাশ দাফন করা হচ্ছে। এখানে ব্রিটিশ আমল ও পাকিস্তান আমলের বেশ কিছু কবর সংরক্ষিত আছে। ঢাকা সিটি কর্পেরেশান এই গোরস্থানের ব্যবস্থাপনার দায়িত্বে নিয়োজিত। ঢাকা দক্ষিণ সিটি কর্পোরেশন (ডিএসসিসি) এলাকার আজিমপুর কবরস্থানে লাশ দাফনের জন্য বর্তমানে মৃতের স্বজনদের কোন অর্থ খরচ হয় না। বর্তমানে যে কারও লাশ দাফনের জন্য প্রয়োজনীয় কাফনের কাপড়, সাবান, লোবান, বাঁশ, চাটাই ও কবর খোদাই করাসহ সব খরচ ডিএসসিসির নিজস্ব ফান্ড থেকে বহন করা হয়। গত ১২ সেপ্টেম্বর ২০১৮ থেকে এ কবরস্থানে সম্পূর্ণ বিনামূল্যে লাশ দাফন করা হচ্ছে। এই কবরস্থানে শায়িত কিছু উল্লেখযোগ্য ব্যক্তি: ভাষা শহীদ আবদুস সালাম ভাষাশহীদ আবুল বরকত ভাষাশহীদ শফিউর রহমান ভাষাশহীদ আবদুল জব্বার আবদুর রহমান কাশগড়ী উবায়দুল হক আজিমপুর কবরস্থান : নগরবাসীর চিরনিদ্রালয় "জনকণ্ঠ , ১৩ অক্টোবর ২০১৮"। ১৪ অক্টোবর ২০১৯ তারিখে মূল থেকে আর্কাইভ করা। সংগ্রহের তারিখ ১৪ অক্টোবর ২০১৯।  যুগের পর যুগ ধরে অবহেলার এক চূড়ান্ত নিদর্শন ভাষা শহীদ আবদুস সালাম, ডেইলি স্টার, ৭ এপ্রিল ২০২১ ফিরে দেখা ভাষা আন্দোলন, জনকণ্ঠ ৬ ফেব্রুয়ারি ২০১৫ https://fateh24.com/%E0%A6%AC%E0%A6%BE%E0%A6%82%E0%A6%B2%E0%A6%BE%E0%A6%A6%E0%A7%87%E0%A6%B6%E0%A7%87-%E0%A6%89%E0%A6%87%E0%A6%98%E0%A7%81%E0%A6%B0-%E0%A6%86%E0%A6%B2%E0%A7%8D%E0%A6%B2%E0%A6%BE%E0%A6%AE%E0%A6%BE/
জাতীয় অধ্যাপক (বাংলাদেশ)

জাতীয় অধ্যাপক বাংলাদেশের বিশেষ রাষ্ট্রীয় সম্মাননা যা বাংলাদেশ সরকার কর্তৃক শিক্ষা, জ্ঞান-বিজ্ঞান ও গবেষণার জন্যে দেশের বিশিষ্ট পণ্ডিত, চিন্তাবিদ এবং শিক্ষকগণকে প্রদান করা হয়। ১৯৭৫ সাল থেকে এই সম্মাননা প্রবর্তিত হয়। সাধারণত পাঁচ বছর মেয়াদের জন্যে কোনো ব্যক্তি জাতীয় অধ্যাপক হিসেবে নিযুক্তি পেয়ে থাকেন, তবে ক্ষেত্রবিশেষে দীর্ঘতর মেয়াদের জন্যও পুনর্নিয়োগ দেওয়া হয়। বাংলাদেশে সর্বপ্রথম ১৯৭৫ সালের ১৭ মার্চ জাতীয় অধ্যাপক পদে তিন জনকে নিয়োগ দেওয়া হয়। তারা হলেন, শিল্পাচার্য জয়নুল আবেদীন, শিক্ষকদের শিক্ষক অধ্যাপক আবদুর রাজ্জাক এবং পরিসংখ্যানবিদ কাজী মোতাহার হোসেন। ১৯৯৪ সালে প্রথম নারী অধ্যাপক হিসেবে নিয়োগ দেওয়া হয় সুফিয়া আহমেদকে। বর্তমানে আলমগীর মোহাম্মদ সিরাজুদ্দীন বাংলাদেশের জাতীয় অধ্যাপক শিক্ষা মন্ত্রণালয়ের জাতীয় অধ্যাপক নির্ধারণ কমিটি কর্তৃক এই নিয়োগ কাজ সম্পন্ন হয়। কমিটির সদ্যদের মধ্যে থাকেন শিক্ষামন্ত্রী, স্থানীয় সরকারমন্ত্রী, পররাষ্ট্রমন্ত্রী এবং দুই জন সাবেক জাতীয় অধ্যাপক। সাধারণত শিক্ষামন্ত্রী কমিটির সভাপতির দায়িত্ব পালন করেন। এই কমিটির সিদ্ধান্ত ও মনোনয়ন অনুযায়ী প্রধানমন্ত্রীর সুপারিশক্রমে রাষ্ট্রপতি এই নিয়োগ কাজ সম্পন্ন করেন। নির্বাচিত জাতীয় অধ্যাপকবৃন্দকে বিশ্ববিদ্যালয় মঞ্জুরী কমিশন কর্তৃক মাসিক হারে ভাতা প্রদান করা হয়ে থাকে। এ পদে থাকাকালীন অধ্যাপকবৃন্দ যে-কোনো দেশে ভ্রাম্যমাণ অধ্যাপক হিসেবে যোগদান করেতে পারেন। তবে কর্মরত থাকাকালীন অধ্যাপকবৃন্দ দ্বিতীয় কোনো কর্মসংস্থানের সাথে জড়িত হতে পারেন না। ইউজিসি অধ্যাপক ইমেরিটাস অধ্যাপক সেন, রঞ্জিত কুমার (২০১১-০৬-১৫)। জাতীয় অধ্যাপক নিযোগ প্রজ্ঞাপন। শিক্ষা মন্ত্রণালয় (বাংলাদেশ)।  "জাতীয় অধ্যাপক হচ্ছেন তিন শিক্ষাবিদ"। সমকাল। ৪ জুন ২০১৮। ২০২০-০৬-২৩ তারিখে মূল থেকে আর্কাইভ করা। সংগ্রহের তারিখ ২০২০-০৬-২৩।  "জাতীয় অধ্যাপক হলেন তিন শিক্ষাবিদ"। The Daily Star Bangla। ২০১৮-০৬-২০। সংগ্রহের তারিখ ২০২০-০৬-২৩।  "জাতীয় অধ্যাপক"। কালের কণ্ঠ। ৬ এপ্রিল ২০২০। সংগ্রহের তারিখ ২০২০-০৬-২৩।  "জাতীয় অধ্যাপক হচ্ছেন ৪ জন, প্রার্থী ২৪"। banglanews24.com। ২০১১-০১-০৪। সংগ্রহের তারিখ ২০২০-০৬-২৩।  "জাতীয় অধ্যাপক হলেন তিন বিশিষ্ট শিক্ষাবিদ"। প্রথম আলো। ১৯ জুন ২০১৮। সংগ্রহের তারিখ ২০২০-০৬-২৩।
দ্বীপ

চারিদিকে পানি বা জল দ্বারা পরিবেষ্টিত ভূখণ্ডকে দ্বীপ বলা হয়। নিকটবর্তী একাধিক দ্বীপের গুচ্ছকে দ্বীপপুঞ্জ বলা হয়। দ্বীপ প্রধানত দুই রকমের হয়—মহাদেশীয় দ্বীপ এবং মহাসাগরীয় দ্বীপ।এছাড়া কৃত্রিম দ্বীপও রয়েছে। মহাদেশীয় দ্বীপ হল মহাদেশের কোনো অংশ সমুদ্রের পানিতে ডুবে গিয়ে কিছু অংশ যদি স্থল দেখা যায় সেটা।আর মহাসাগরেরর মাঝে, স্থলের সংযোগ নাই এমন দ্বীপ হল মহাসাগরীয় দ্বীপ। দ্বীপ শব্দটির উৎপত্তি হলো "দুই দিকে অপ (পানি) যার", অর্থাৎ চতুর্দিকে পানি বা জল বেষ্টিত ভূখণ্ড হতে। নানাভাবে দ্বীপ সৃষ্টি হতে পারে, যেমন পলি সঞ্চিত হয়ে, আগ্নেয়গিরির অগ্ন্যুৎপাত থেকে, অথবা প্রবাল সঞ্চিত হয়ে। অস্ট্রেলিয়া মহাদেশকে অনেক সময় বিশ্বের বৃহত্তম দ্বীপ বলা হয়। এর পরেই রয়েছে গ্রিনল্যান্ড। বাংলাদেশের সেন্ট মার্টিন্স দ্বীপ একটি প্রবাল দ্বীপ। বাংলাদেশের বৃহত্তম দ্বীপ হলো ভোলা দ্বীপ।
নড়াইল সরকারি ভিক্টোরিয়া কলেজ

নড়াইল ভিক্টোরিয়া কলেজ নড়াইল জেলা সদরে অবস্থিত বাংলাদেশের একটি ঐতিহ্যবাহী শিক্ষাপ্রতিষ্ঠান। ১৮৮৬ খ্রিষ্টাব্দে তৎকালীন স্থানীয় জমিদারদের প্রচেষ্টায় ঐতিহ্যবাহী এ কলেজটি প্রতিষ্ঠিত হয়। ১৯৮০ খ্রিস্টাব্দে কলেজটি সরকারীকরণ করা হয়। তখন থেকে একে নড়াইল সরকারি ভিক্টোরিয়া কলেজ নামেও আখ্যায়িত করা করা হয়। ১৯৯৭ খ্রিষ্টাব্দে এ কলেজে ব্যাচেলরস অনার্স কোর্স চালু হয়। বর্তমানে (২০০৯) ৯টি বিষয়ে ব্যাচেলরস অনার্স ও ৪টি বিষয়ে মাস্টার্স কোর্স চালু আছে। ২০০৩-০৪ শিক্ষাবর্ষ থেকে কলেজটিতে বাংলা, দর্শন, ব্যবস্থাপনা ও গণিত বিষয়ে মাস্টার্স কোর্স চালু করা হয়। এটি দেশের অন্যতম প্রাচীন বিদ্যাপিঠ। ১৮৫৭ সালে নড়াইলের জমিদার রতন রায় কর্তৃক নড়াইল ভিক্টোরিয়া কলেজিয়েট উচ্চ বিদ্যালয় প্রতিষ্ঠিত হয়। রতন রায়ের ছেলে চন্দ্র রায়ের উদ্যোগে রূপগঞ্জ এলাকায় অবস্থিত এ স্কুলটির ভবনেই ১৮৮৬ সালে একটি কলেজ প্রতিষ্ঠিত হয়। ব্রিটেনের রাণী ভিক্টোরিয়ার নামানুসারে এ কলেজটির নাম রাখা হয় নড়াইল ভিক্টোরিয়া কলেজ। ১৮৮৬ সালে কলেজটি কলকাতা বিশ্ববিদ্যালয়ের কাছ থেকে উচ্চমাধ্যমিক স্তরে এফ.এ কোর্স (মানবিক) চালু করার অনুমতি পায়। এর চার বছর পর, ১৮৯০ সালে স্কুল এবং কলেজকে আলাদা করা হয়। সে বছরই কলেজটিতে মানবিক বিভাগে স্নাতক পর্যায়ের পাঠদান শুরু হয়। ১৯২৪ সালে প্রতিষ্ঠানটিতে উচ্চমাধ্যমিক স্তরে বিজ্ঞান বিভাগের যাত্রা শুরু হয়। ভারত ভাগের পর, ১৯৬৪ সালে উচ্চমাধ্যমিক এবং ১৯৬৬ স্নাতক পর্যায়ে ব্যবসায় শিক্ষা শাখা প্রতিষ্ঠা করা হয়। ১৯৬৭ সালে চালু হয় বি.এসসি কোর্স। বাংলাদেশের স্বাধীনতার পর, ১৯৮০ সালের ১ মার্চ কলেজটি সরকারিকরণ করা হয়। ফলে কলেজটি নড়াইল সরকারি ভিক্টোরিয়া কলেজ নাম ধারণ করে। কলেজটির প্রথম অধ্যক্ষ ছিলেন যোগেন্দ্রনাথ সেন। জাতীয়করণের পর কলেজটিতে অধ্যক্ষ হিসেবে দায়িত্ব পালন করেন: কলেজটির প্রাক্তন শিক্ষার্থীদের মধ্যে উল্লেখযোগ্য হলেন: কাজী সাজ্জাদ হোসেন – খুলনা প্রকৌশল ও প্রযুক্তি বিশ্ববিদ্যালয়ের উপাচার্য মাশরাফী বিন মোর্ত্তজা – বাংলাদেশ জাতীয় ক্রিকেট দলের সাবেক অধিনায়ক ছিলেন এবং নড়াইল-২ আসনের সংসদ সদস্য সরোজ দত্ত – বাঙালি রাজনীতিবিদ পরিমল মজুমদার (২০১২)। "নড়াইল ভিক্টোরিয়া কলেজ"। ইসলাম, সিরাজুল; মিয়া, সাজাহান; খানম, মাহফুজা; আহমেদ, সাব্বীর। বাংলাপিডিয়া: বাংলাদেশের জাতীয় বিশ্বকোষ (২য় সংস্করণ)। ঢাকা, বাংলাদেশ: বাংলাপিডিয়া ট্রাস্ট, বাংলাদেশ এশিয়াটিক সোসাইটি। আইএসবিএন 9843205901। ওএল 30677644M। ওসিএলসি 883871743। সংগ্রহের তারিখ ১০ ডিসেম্বর ২০২১।  "দায়িত্ব পালনকারী অধ্যক্ষবৃন্দের নাম"। নড়াইল সরকারি ভিক্টোরিয়া কলেজ। সংগ্রহের তারিখ ১১ ডিসেম্বর ২০২১।  "Dr. Quazi Sazzad Hossain"। খুলনা প্রকৌশল ও প্রযুক্তি বিশ্ববিদ্যালয় (ইংরেজি ভাষায়)। সংগ্রহের তারিখ ৯ ডিসেম্বর ২০২১।  "মাশরাফি বিন মর্তুজার জন্মদিন আজ"। ইত্তেফাক। ৫ অক্টোবর ২০১৬। ৯ ডিসেম্বর ২০২১ তারিখে মূল থেকে আর্কাইভ করা। সংগ্রহের তারিখ ৯ ডিসেম্বর ২০২১।  বাংলাপিডিয়ায় নড়াইল সরকারি ভিক্টোরিয়া কলেজ
মার্টিন নিম্যোলার

ফ্রিডরিখ গুস্তাফ এমিল মার্টিন নিম্যোলারবা মার্টিন নিম্যোলার (জার্মান: Friedrich Gustav Emil Martin Niemöller) (জন্ম:১৮৯২ - মৃত্যু: ১৯৮৪) ছিলেন জার্মানির একজন নাৎসিবিরোধী ধর্মযাজক, কবি ও গ্রন্থকার। জীবনের প্রথম দিকে তিনি ছিলেন ন্যাশনাল কনজার্ভেটিব দল এবং এডলফ হিটলারের সমর্থক। তবে পরবর্তীতে তিনি ছিলেন কনফেশনাল চার্চের প্রতিষ্ঠাতাদের অন্যতম; এরা জার্মান প্রটেস্ট্যান্ট চার্চগুলোর নাৎসীকরনের বিরুদ্ধে সোচ্চার ছিল। এছাড়া তিনি নাৎসিদের আরিয়ান প্যারাগ্রাফের অন্যতম বিরোধী ছিলেন । ১৯৫০ সাল পর্যন্ত তিনি শান্তিবাদি ও যুদ্ধ বিরোধী হিসেবে সমাজের বিভিন্ন স্তরে কাজ করেন। তিনি ভিয়েতনাম যুদ্ধের সময় হো চিন মিনের সাথে দেখা করেন এবং পারমাণবিক অস্ত্র অপসারণের ক্যাম্পেইনের সাথে যুক্ত হন। তার "ওরা প্রথমত এসেছিল" (ইংরেজি: First they came ...) শীর্ষক কবিতাটি বিশ্বের সর্বত্র জনপ্রিয়। কবিতাটির প্রথম কয়েক লাইন এ রকম : ১৯৮৪ খ্রিষ্টাব্দে তার মৃত্যু হয়। Stein, Leo (১৯৪১)। "NIEMOELLER speaks! An Exclusive Report By One Who Lived 22 Months In Prison With The Famous German Pastor Who Defied Adolf Hitler"। The National Jewish Monthly। পৃষ্ঠা 284–5, 301–2।  অজানা প্যারামিটার |month= উপেক্ষা করা হয়েছে (সাহায্য)
বৃত্তের বাইরে

বৃত্তের বাইরে এটি ২০০৯-এর একটি বাংলাদেশী চলচ্চিত্র। চলচ্চিত্রটি ২০০৯-এ অস্কার বাংলাদেশ কমিটি এ চলচ্চিত্রটিকে ৮২তম অস্কারের সেরা বিদেশী ভাষার চলচ্চিত্র হিসেবে একাডেমি পুরস্কারের জন্য বাংলাদেশ থেকে নিবেদন করেছিল। ইমপ্রেস টেলিফিল্ম এর ব্যানারে নির্মিত এ ছবিটি পরিচালনা করেছেন গোলাম রাব্বানী বিপ্লব। ২০০৭-এ তিনি স্বপ্নডানায় নির্মাণ করে দারুণ আলোচিত হয়েছেন। ভারতের গোয়ায় অনুষ্ঠেয় ৪০তম আন্তর্জাতিক চলচ্চিত্র উৎসবের প্রতিযোগিতা বিভাগের জন্যও ছবিটি মনোনীত হয়। জীবনদর্শন ও অর্থনৈতিক ব্যবস্থা হচ্ছে "বৃত্তের বাইরে" ছবিটির মূল ভাবনা। ব্যক্তি স্বাতন্ত্র্যের সাথে বাজার ব্যবস্থার সংঘাতের মধ্যে ষাটোর্ধ্ব অতিসাধারণ এক গ্রামীণ বংশীবাদক হরিপদ পাল আর তার পালক-পুত্র মকবুলের রাজধানী শহর দেখতে আসার ঘটনাকে কেন্দ্র করে আবর্তিত হয়েছে এ ছবির কাহিনী । হরিপদ পাল উত্তর বঙ্গের কোনো এক অজপাড়া গাঁয়ের বংশীবাদক। সে হিন্দু হয়েও দত্তক নিয়েছে মকবুল নামের একটি মুসলমান ছেলেকে। এক সাংবাদিক এই বংশীবাদকের খোঁজ পেয়ে তার একটি সাক্ষাৎকার নেন। তা পত্রিকায় মুদ্রিত ও প্রকাশিত হয়। সেলিম নামের এই সাংবাদিকটি আবার ওই গ্রামে যান এবং হরিপদ পালকে ঢাকায় আসার আমন্ত্রণ জানান। শহর দেখার কৌতূহলে ঢাকায় আসে হরিপদ পাল ও মকবুল। ঢাকায় আসার পর হরিপদ বুঝতে পারেন তার শিল্পী-সত্ত্বাকে ব্যবসার পুঁজিতে পরিণত করার চেষ্টা চলছে, তার প্রতিভাকে পণ্যে পরিণত করার চেষ্টা চলছে। তিনি তখন এই বৃত্তকে ভেঙ্গে গ্রামে ফিরে যাওয়ার জন্য ব্যস্ত হয়ে পড়েন। এ রকম একটি কাহিনীর মধ্য দিয়েই প্রতিষ্ঠানের বিরূদ্ধে সাধারণ মানুষের মুক্তিস্পৃহার চিত্র ফুটিয়ে তোলা হয়েছে। ৩৫ মি.মি. (১:১.৮৫), ডলবি ডিজিটাল (৫:১) ফরম্যাটে নির্মিত। ছবিটির দৈর্ঘ্য ৮৭ মিনিট। ছবিটিতে ইংরেজি সাব-টাইটেলসহ প্রদর্শিত হবে। ‍‌‌ জয়ন্ত চট্টোপাধ্যায় ফিরোজ কবির ডলার শহিদুল আলম সাচ্চু ফজলুর রহমান বাবু কংকন রাশেদা রওনক আজহারুল ইসলাম খান হাবিব আহসান রিমু খন্দকার ফারিয়া জিবরান তানভীর রোকেয়া প্রাচী আঞ্জুমান আরা বকুল প্রযোজক - ইবনে হাসান খান ও ফরিদুর রেজা সাগর প্রযোজনা প্রতিষ্ঠান - ইমপ্রেস টেলিফিল্ম পরিচালক - গোলাম রাব্বানী বিপ্লব কাহিনী - গোলাম রাব্বানী বিপ্লব কাহিনীবিন্যাস - আনিসুল হক চিত্রনাট্য - গোলাম রাব্বানী বিপ্লব চিত্রগ্রহণ - মাহফুজুর রহমান খান সম্পাদনা - জুনায়েদ হালিম সঙ্গীত পরিচালক - বাপ্পা মজুমদার শব্দ পরিকল্পনায় - সুজন মাহমুদ ও অনুপ মুখার্জি মেকআপ - মোহাম্মদ সেলিম। পরিবেশক - ইমপ্রেস টেলিফিল্ম ﻿অস্কারে যাচ্ছে 'বৃত্তের বাইরে'[স্থায়ীভাবে অকার্যকর সংযোগ] "অষ্কারে বাংলাদেশের 'বৃত্তের বাইরে' মনোনীত"। ১৮ আগস্ট ২০১৪ তারিখে মূল থেকে আর্কাইভ করা। সংগ্রহের তারিখ ১ অক্টোবর ২০০৯।  ইন্টারনেট মুভি ডেটাবেজে বৃত্তের বাইরে (ইংরেজি)
বঙ্গদর্শন

বঙ্গদর্শন উনিশ শতাব্দীতে প্রকাশিত একটি বাংলা মাসিক সাহিত্য পত্রিকা বা সাময়িকপত্র। এর প্রতিষ্ঠাতা সম্পাদক ছিলেন বাংলা কথাসাহিত্যের অন্যতম স্থপতি সাহিত্যসম্রাট বঙ্কিমচন্দ্র চট্টোপাধ্যায়। রচনার মান, বৈচিত্র্য, সৌন্দর্য ও রুচির দিক থেকে বাংলা সাহিত্যে এক যুগান্তকারী পত্রিকা। ঊনবিংশ শতাব্দীর বাংলা সাহিত্যের মান এবং অনুশাসন এই পত্রিকার দ্বারাই নিয়ন্ত্রিত হত। • গুরুত্ব- ১৮৭২ খ্রি: বঙ্কিমচন্দ্রের সম্পাদনায় এটি প্রকাশিত হয়। বিশুদ্ধ সাহিত্য রস পরিবেশনের উদ্দেশ্য নিয়ে পত্রিকাটির যাত্রা শুরু করেছিল। বঙ্কিম এর যাবতীয় চিন্তাভাবনা এই পত্রিকার মধ্যে দিয়ে প্রকাশিত হয়েছিল। বঙ্কিমচন্দ্রের বেশকিছু উপন্যাস এই পত্রিকার প্রকাশিত হয়েছিল । তাঁর বিষবৃক্ষ, চন্দ্রশেখর, রজনী, কৃষ্ণকান্তের উইল, রাজসিংহ, আনন্দমঠ, দেবী চৌধুরানী প্রভৃতি উপন্যাস এই পত্রিকায় প্রকাশিত হয়। এর লেখক গোষ্ঠীতে ছিলেন চন্দ্রনাথ বসু, রামপ্রসাদ সেন, অক্ষয় চন্দ্র সরকার, দ্বিজেন্দ্রনাথ ঠাকুর প্রমুখ। ১২৭৯ বঙ্গাব্দের ১লা বৈশাখ (১৮৭২ খ্রিষ্টাব্দ, বারো এপ্রিল) তারিখে মাসিক বঙ্গদর্শন পত্রিকার প্রথম সংখ্যা প্রকাশিত হয়। সে সময়ে অবিভক্ত বাংলায় কোনো উন্নত মানের সাময়িকপত্র ছিল না। ১২৭৯ বঙ্গাব্দের বৈশাখ থেকে ১২৮২ বঙ্গাব্দের চৈত্র মাস অবধি এর সম্পাদক ছিলেন বঙ্কিমচন্দ্র চট্টোপাধ্যায়। বঙ্কিমচন্দ্রের প্রধান উপন্যাসগুলি এবং বহু প্রবন্ধ এখানে প্রকাশিত হত। ১২৮৩ বঙ্গাব্দে এর প্রকাশ স্থগিত থাকে। ১২৮৪ বঙ্গাব্দ থেকে পত্রিকাটি পুনঃপ্রকাশিত হয় সঞ্জীবচন্দ্র চট্টোপাধ্যায়ের সম্পাদনায়। শ্রীশচন্দ্র মজুমদার ১২৯০ বঙ্গাব্দের কার্তিক থেকে মাঘ পর্যন্ত ৪টি সংখ্যার সম্পাদকের দায়িত্ব পালন করেন। ১৩০৮ বঙ্গাব্দ থেকে ১৩১২ বঙ্গাব্দ পর্যন্ত বিশ্বকবি রবীন্দ্রনাথ ঠাকুরের সম্পাদনায় বঙ্গদর্শন নবপর্যায়ে ৫ বৎসর প্রকাশিত হয়। রবীন্দ্রনাথ ঠাকুরের "চোখের বালি" উপন্যাস এই পত্রিকায় প্রকাশিত হয়। Ulka Anjaria (৮ জুলাই ২০১৫)। ইংরেজিতে হিন্দি উপন্যাসের একটি ইতিহাস। ক্যামব্রিজ বিশ্ববিদ্যালয় প্রেস। পৃষ্ঠা 32। আইএসবিএন 978-1-107-07996-0। সংগ্রহের তারিখ ২৫ আগস্ট ২০১৬।  শিশিরকুমার দাশ সংকলিত ও সম্পাদিত, সংসদ বাংলা সাহিত্যসঙ্গী, সাহিত্য সংসদ, কলকাতা, আগস্ট ২০১৯, পৃষ্ঠা ১৩৬ আইএসবিএন ৯৭৮-৮১-৭৯৫৫-০০৭-৯ {{আইএসবিএন}} এ প্যারামিটার ত্রুটি: চেকসাম
আবিদ আজাদ

আবিদ আজাদ বাংলা ভাষার একজন আধুনিক কবি। তিনি বাংলাদেশের বিংশ শতাব্দীর কবিতার ইতিহাসে সত্তর দশকের সঙ্গে চিহ্নিত। তার কবিতা লিরিকধর্মী, অনুচ্চকণ্ঠ এবং চিত্রময়। তিনি শিল্পতরু সাহিত্য পত্রিকার প্রকাশক ছিলেন। ১৯৫২ খ্রিষ্টাব্দের ১৬ নভেম্বর কিশোরগঞ্জ জেলার চিকনিরচরে তিনি জন্মগ্রহণ করেন। সত্তরের কালপর্বে কবিতার ভুবনে আবিদ আজাদের (১৯৫২-২০০৫) আবির্ভাব। প্রথম কাব্যগ্রন্থ ঘাসের ঘটনা (১৯৭৬) প্রকাশের সঙ্গে সঙ্গেই তরুণতম কবি হিসেবে পাঠক ও বোদ্ধা মহলের দৃষ্টি আকর্ষণ করতে সমর্থ হন। ষাটের দশকের সংগ্রাম, সংঘাত, আন্দোলন, একাত্তরের মুক্তিযুদ্ধ সত্তরের কবিদের মানস গঠনে ক্রিয়াশীল ছিল। তিনি সাহিত্যের কাগজ ‘শিল্পতরু’র সম্পাদক ছিলেন। তাঁর প্রথম প্রকাশিত কাব্যগ্রন্থের নাম “ঘাসের ঘটনা”। এটি খ্রিষ্টাব্দেসালে প্রকাশিত হয়। “বনতরুদের মর্ম” তাঁর দ্বিতীয় কাব্যগ্রন্থ, এটি প্রকাশিত হয় ১৯৭৮ খ্রিষ্টাব্দে। নিম্নোক্ত গ্রন্থাবলী ছাড়াও তার আরো কিছু বই রয়েছে। ঘাসের ঘটনা (১৯৭৬) আমার মন কেমন করে (১৯৮০) বনতরুদের মর্ম (১৯৮২) শীতের রচনাবলি (১৯৮৩) কবিতার স্বপ্ন (১৯৮৩) আমার স্বপ্নের আগ্নেয়াস্ত্রগুলি (১৯৮৭) ছন্দের বাড়ি ও অন্যান্য কবিতা (১৯৮৭) তোমাদের উঠোনে কি বৃষ্টি নামে? রেলগাড়ি থামে? (১৯৮৮) আমার কবিতা (১৯৮৯) আবিদ আজাদের কবিতা (১৯৯১) আরো বেশি গভীর কুয়াশার দিকে (১৯৯৩) আমার অক্ষমতার গল্প (১৯৯৮) খেলনাযুগ ও অন্য একুশটি কবিতা (২০০০) রূপকথা (১৯৯৭) কাকতাড়ুয়া (২০০০) (উপন্যাস) আমেরিকা আমি তোমাকে কোনোদিন ক্ষমা করবো না (২০০৫) তিনি তার কবিতার জন্য বঙ্গবন্ধু সাহিত্য পুরস্কার (১৯৭৬), শহীদ জিয়া স্মৃতি পুরস্কার (১৯৮৩), আমি তুমি ও সে পুরস্কার (১৯৮৪), চারণ সাহিত্য পুরস্কার (১৯৮৬), আবুল হাসান স্মৃতি পুরস্কার (১৯৮৯), মাইকেল মধুসূদন একাডেমি পুরস্কার (১৯৯৪, পশ্চিমবঙ্গ) লাভ করেন। ২০১৮ সালে মরণোত্তর সা’দত আলি আখন্দ সাহিত্য পুরস্কার লাভ করেন। তিনি ২০০৫ সালের ২২ মার্চ ৫২ বছর বয়সে ঢাকার শমরিতা হাসপাতালে মৃত্যুবরণ করেন। "আবিদ আজাদের কবিতা"। ২২ নভেম্বর ২০১৭ তারিখে মূল থেকে আর্কাইভ করা। সংগ্রহের তারিখ ৭ ডিসেম্বর ২০১৭।  Zaman, Niaz (২০০৩)। Under the krishnachura: fifty years of Bangladeshi writing। Dhaka University Press। পৃষ্ঠা 448। আইএসবিএন 978-984-05-1663-6।  "কবি আবিদ আজাদের মৃত্যুবার্ষিকী আজ"। যুগান্তর। ২২ মার্চ ২০১৮। সংগ্রহের তারিখ ২৮ জানুয়ারি ২০১৯।  আবিদ আজাদ: বহুমাত্রিক কবি
এএফসি সভাপতি

এশিয়ান ফুটবল কনফেডারেশন (এএফসি) এশিয়া মহাদেশের ফুটবল পরিচালনা ও নিয়ন্ত্রণকারী সংস্থা। এর সভাপতি হলেন সংস্থার নির্বাহী প্রধান। প্রতিষ্ঠার পর থেকে ১০ জন নির্বাচিত সভাপতি ও ১ জন ভারপ্রাপ্ত সভাপতিসহ ১১ জন ব্যক্তি এ দায়িত্ব পালন করেছেন। ফুটবল প্রতিযোগিতার তালিকা ফিফা সভাপতি ক্যাফ সভাপতি কনকাকাফ সভাপতি কনমেবল সভাপতি ওএফসি সভাপতি "Historic contest for AFC President"। sportskeeda.com। ২০ এপ্রিল ২০১৩।  "Malaysian leaders hail Hamzah's contribution - AFC"। www.the-afc.com।  FIFA.com (১০ নভেম্বর ১৯৯৬)। "Sultan Ahmad Shah - A Man of Many Talents"। fifa.com। ৩০ জুন ২০১৮ তারিখে মূল থেকে আর্কাইভ করা। সংগ্রহের তারিখ ২৬ জুন ২০২০।  "Rise and fall of Mohamed bin Hammam – timeline"। ১ জুন ২০১৪ – The Guardian-এর মাধ্যমে।  http://www.thenational.ae/sport/football/acting-afc-head-zhang-jilong-decides-against-running-as-replacement-for-bin-hammam Germany, SPIEGEL ONLINE, Hamburg। "Asiatischer Fußballverband: Blatter-Vertrauter Al Khalifa bleibt im Amt - SPIEGEL ONLINE - Sport"। SPIEGEL ONLINE।
উন্নয়নশীল ৮টি দেশ

উন্নয়নশীল ৮টি দেশ নিয়ে গঠিত আন্তর্জাতিক সংস্থা ডি-৮ (D-8 or Developing Eight) নামে পরিচিত। এই সংস্থাটি একটি অর্থনৈতিক উন্নয়ন জোট। বাংলাদেশ, মিশর, ইন্দোনেশিয়া, মালয়েশিয়া, ইরান, নাইজেরিয়া, পাকিস্তান এবং তুরস্ক এই ৮ টি দেশ নিয়ে ডি-৮ সংস্থা গঠিত। উন্নয়নশীল ৮ বা ডি-৮ তুরস্কের প্রধানমন্ত্রী নাজমদ্দিন ( তুর্কিতে যাকে নেচমেত্তিন এরবাকান বলা হয় ) প্রতিষ্ঠা করেন । ডি-৮ ১৯৯৭ সালে জুনের ১৫ তারিখে ইস্তাম্বুল ঘোষণার মাধ্যমে যাত্রা শুরু করে। ডি-৮ এর উদ্দেশ্য হল উন্নয়নশীল দেশ গুলোর উন্নতি সাধন করা ও বিশ্ব অর্থনীতিতে নিজেদের অবস্থান সুদৃঢ় করা, পারস্পরিক বাণিজ্যিক সম্পর্ক ও সুবিধা বৃদ্ধি করা , আর আন্তর্জাতিক পর্যায়ে সিদ্ধান্ত গ্রহণে সকলের অংশ গ্রহণ বৃদ্ধি করা ও মানসম্মত জীবন যাপন নিশ্চিত করা। ডি-৮ এর সহযোগিতার প্রধান খাত গুলোর মধ্যে রয়েছে, আর্থিক, ব্যাংকিং, গ্রাম্য উন্নয়ন, বিজ্ঞান ও প্রযুক্তি, মানব কল্যাণ ও মানবাধিকার, কৃষি, জালানি, পরিবেশ, এবং স্বাস্থ ইত্যাদি। The official website ওয়েব্যাক মেশিনে আর্কাইভকৃত ১২ সেপ্টেম্বর ২০১৭ তারিখে adopts the "G-15" orthography (with a hyphen) in order to distinguish an abbreviated references to this group – contrasts with other similarly named entities. "D8 ministerial summit opens today"। Tehran Times। সংগ্রহের তারিখ ২০১০-০৩-০১।  "Iran pledges €50m to D8 fund"। tehran times। সংগ্রহের তারিখ ২০১০-০৩-০১।  "সংরক্ষণাগারভুক্ত অনুলিপি"। ১২ জুন ২০১৮ তারিখে মূল থেকে আর্কাইভ করা। সংগ্রহের তারিখ ১২ ডিসেম্বর ২০১৮।  উইকিমিডিয়া কমন্সে উন্নয়নশীল ৮টি দেশ সংক্রান্ত মিডিয়া রয়েছে। দাপ্তরিক ওয়েবসাইট দে স উন্নয়নশীল ৮টি দেশ (D8)  বাংলাদেশ ·  মিশর ·  ইন্দোনেশিয়া ·  ইরান ·  মালয়েশিয়া ·  নাইজেরিয়া ·  পাকিস্তান ·  তুরস্ক
অলান্দ দ্বীপপুঞ্জ

অলান্দ দ্বীপপুঞ্জ (সুয়েডীয় Landskapet Åland লান্দ্‌স্কাপেৎ অলান্দ্‌, ফিনীয় Ahvenanmaan maakunta আহ্‌ভেনান্মান মাকুন্তা) ফিনল্যান্ড ও সুইডেনের মধ্যবর্তী বথনিয়া উপসাগরে অবস্থিত প্রায় ৬,৫০০ টি দ্বীপের সমষ্টি। ১৮০৯ সাল পর্যন্ত দ্বীপগুলো সুইডেনের অধীনে ছিল। এর পর রাশিয়া ফিনল্যান্ডের সাথে এগুলোকেও দখলে নেয়। ১৯১৭ সালে রুশ সাম্রাজ্যের পতনের পর এগুলো ফিনল্যান্ডের অধীনে চলে আসে। ১৯২১ সালে জাতিপুঞ্জ এই দ্বীপপুঞ্জের ওপর ফিনীয় আধিপত্যের স্বীকৃতি দেয়, যদিও সংখ্যাগরিষ্ঠ দ্বীপবাসী সুইডেনের প্রশাসনে চলতে আগ্রহী ছিলেন। তবে একই সময়ে তাদেরকে যথেষ্ট পরিমাণ স্বায়ত্বশাসনের ক্ষমতাও দেয়া হয়, যার ফলশ্রুতিতে এলাকাটির সরকারি ভাষা সুয়েডীয়। ১৯৪৫ সালে এলাকার সংসদ পুনরায় সুইডেন কর্তৃক শাসিত হওয়ার পক্ষে ভোট দেয়, তবে এতে এলাকাটির সাংবিধানিক অবস্থানের কোন পরিবর্তন ঘটেনি। Tim Vickery, Associated Press (18 July 2004) Deseret News. Hurst Hannum (১৯৯৩)। "Agreement between Sweden and Finland Relating to Guarantees in the Law of 7 May 1920 on the Autonomy of the Aaland Islands"। Basic Documents on Autonomy and Minority Rights। Martinus Nijhoff Publishers। পৃষ্ঠা 141। আইএসবিএন 0-7923-1977-X।  "Ennakkoväkiluku sukupuolen mukaan alueittain, helmikuu.2016"। Pxnet2.stat.fi। ১০ এপ্রিল ২০১৬ তারিখে মূল থেকে আর্কাইভ করা। সংগ্রহের তারিখ ৩১ মার্চ ২০১৬।  "Välkommen till ÅSUB! - Ålands statistik- och utredningsbyrå"। Asub.ax। ১৫ নভেম্বর ২০১৬ তারিখে মূল থেকে আর্কাইভ করা। সংগ্রহের তারিখ ২৬ অক্টোবর ২০১৭।  "Human Development Report 2007"। Asub.ex। ২০০৭। ২৫ ডিসেম্বর ২০১৮ তারিখে মূল থেকে আর্কাইভ করা। সংগ্রহের তারিখ ২৬ অক্টোবর ২০১৭।  টেমপ্লেট:নর্ডীয় রাষ্ট্র্রসমূহ
শ্যামপুর চিনি কল লিমিটেড

শ্যামপুর চিনিকল লিমিটেড বাংলাদেশের রংপুর জেলায় অবস্থিত একমাত্র ভারী শিল্প প্রতিষ্ঠান। বিভাগীয় শহর রংপুর থেকে ১৫ কিলোমিটার পশ্চিমে বদরগঞ্জ উপজেলার গোপালপুর ইউনিয়নের শ্যামপুর রেল স্টেশনের পাশে প্রায় ৭৮ একর জমির উপর অবস্থিত শ্যামপুর চিনি কলটি বাংলাদেশ চিনি ও খাদ্য শিল্প কর্পোরেশনের অধীনস্থ এবং রংপুর এলাকার একমাত্র কৃষি ভিত্তিক ভারী শিল্প প্রতিষ্ঠান। ১৯৬৫ সালে চিনি কলটির নির্মাণ কাজ শুরু হয়ে ১৯৬৭ সালে শেষ হয় এবং ১৯৬৭-৬৮ সাল থেকে এটি চিনি উৎপাদন প্রক্রিয়া শুরু করে। স্বাধীনতা লাভের পর, ১৯৭২ সালে বাংলাদেশ সরকার এই প্রতিষ্ঠানটিকে রাষ্ট্রায়াত্ত্ব প্রতিষ্ঠান হিসেবে ঘোষণা করে। এই কলটির বার্ষিক চিনি উৎপাদন ক্ষমতা ১০,১৬১ মেট্রিক টন। চিনি এছাড়াও চিটাগুড়, ব্যাগাস ও প্রেসমাড অন্যতম উপজাত-দ্রব্য । চিনিকলের চিটাগুড় কাঁচামাল হিসেবে ব্যবহার করে গড়ে উঠেছে রংপুর ডিষ্ট্রিলারিজ এণ্ড ক্যামিকেল ইন্ডাষ্ট্রিজ লিঃ। বাংলাদেশ চিনি ও খাদ্য শিল্প করপোরেশন বাংলাদেশের চিনি কলগুলোর তালিকা উত্তরে চিনিশিল্প ঝুঁকির মুখে।[স্থায়ীভাবে অকার্যকর সংযোগ] খুঁড়িয়ে খুঁড়িয়ে চলছে শ্যামপুর সুগার মিল।[স্থায়ীভাবে অকার্যকর সংযোগ] শ্যামপুর সুগার মিল।[স্থায়ীভাবে অকার্যকর সংযোগ] বিএসএফআইসি-এর গঠন ইতিহাস। শ্যামপুর চিনিকল লিমিটেড - বাংলাদেশ চিনি ও খাদ্য শিল্প করপোরেশন-এর তথ্য বাতায়ন। শ্যামপুর চিনিকল লিমিটেড[স্থায়ীভাবে অকার্যকর সংযোগ] - বদরগঞ্জ উপজেলা-এর তথ্য বাতায়ন। বাংলাদেশের চিনি কলগুলোর নাম ও যোগাযোগের ঠিকানা।
কামান (দ্ব্যর্থতা নিরসন)

কামান বলতে বোঝানো হতে পারে - কামান (রাজস্থান), ভারতের একটি শহর। কামান (অস্ত্র), এক প্রকারের আগ্নেয়াস্ত্র। এটি একটি দ্ব্যর্থতা নিরসনকারী পাতা। এই পাতার শিরোনামের সাথে মিল আছে, এরকম একাধিক নিবন্ধের তালিকা এখানে দেয়া হয়েছে। আপনি যদি একটি অভ্যন্তরীণ সংযোগে (লিংকে) ক্লিক করে এখানে এসে থাকেন, তাহলে আপনি চাইলে সেই সংযোগটি পরিবর্তন করে উদ্দিষ্ট নিবন্ধে সরাসরি নির্দেশ করতে পারেন।